google/wiki40b huggingface dataset:
Κότσυφας

Περιγραφή

Το αρσενικό είναι ολόμαυρο, με εξαίρεση το κίτρινο ράμφος και τον κίτρινο δακτύλιο γύρω από τα μάτια, ενώ το ενήλικο θηλυκό και τα νεαρά πουλιά έχουν σκούρο καφέ φτέρωμα. Αυτό το είδος αναπαράγεται στους κήπους ή στα δάση, κατασκευάζοντας μία τακτοποιημένη, καλλυμένη με λάσπη και με σχήμα μπολ φωλιά. Είναι παμφάγο, τρώγοντας μία μεγάλη ποικιλία από έντομα, γεωσκώληκες, καρπούς και φρούτα. Έχει μήκος 23 με 29 εκατοστά, μακριά ουρά και βάρος 80 με 120 γραμμάρια. Το αρσενικό έχει πολλά διαφορετικά μελωδικά καλέσματα.
Και τα δύο φύλα έχουν περιοχές όσον αφορά την περιοχή αναπαραγωγής, με χαρακτηριστικές επιδείξεις απειλών, αλλά είναι πιο αγελαία κατά τη διάρκεια της μετανάστευσης και στις περιοχές διαχείμασης.Γεννά 3-5(το πολύ 9) γαλαζοπράσινα αυγά με καστανοκόκκινες κηλίδες .Μπορεί να γεννήσει έως και 5 φορές το χρόνο.Το θηλυκό κλωσά τα αυγά του για 12 έως 15 ημέρες.Τα μικρά εγκαταλείπουν τη φωλιά περίπου στην ηλικία των 2 εβδομάδων.Τα ζευγάρια θα μείνουν στην περιοχή τους όλο το χρόνο αν η θερμοκρασία είναι αρκετά υψηλή. Υπάρχουν πολλές λογοτεχνικές και πολιτιστικές αναφορές σχετικά με το είδος, συχνά σχετιζόμενες με το τραγούδι του.
Στην Κύπρο λέγεται και μαυρότζικλα.
Γαλεομυομαχία

Η Γαλεομυομαχία, σύνθετη ελληνική λέξη καθαρεύουσας εκ των "γαλή" (= γάτα) + "μυς" (= ποντικός) + "μάχη", γνωστή επίσης και ως «κατομυομαχία», (εκ της ιταλικής catta – gatta), αποτελεί μια ποιητική δραματική παρωδία του 12ου αιώνα, στην οποία παρουσιάζεται σε 384 στίχους ο αγώνας ποντικών εναντίον γάτας. Συγγραφέας - ποιητής του έργου αυτού είναι ο Θεόδωρος Πρόδρομος ή Πτωχοπρόδρομος.
Η Γαλεομυομαχία, σύμφωνα με χειρόγραφη παράδοση είναι ένα από τα δύο βυζαντινά καθαρά λογοτεχνικά έργα που τυπώθηκε στην ελληνική γλώσσα μέχρι τα τέλη του 1500. Συγκεκριμένα τυπώθηκε στη Βενετία υπό την επιμέλεια του Αρσένιου Αποστόλη.
Η έκδοση εκείνη παρουσιάζει ιδιαίτερο ενδιαφέρον από το γεγονός ότι παρότι τυπώθηκε με ελληνικά τυπογραφικά στοιχεία του τυπογραφείου του φιλέλληνα και ελληνιστή Άλδου Μανούτιου περί το 1494, αυτή είναι αχρονολόγητη και δεν αναφέρει το όνομά του.

Λαογραφία

Επί του θέματος χαρακτηριστικό είναι το τραγούδι "η συνέλευση των ποντικών" των Χάρη και Πάνου Κατσιμίχα που αναφέρεται στο προβληματισμό ποντικών στην αντιμετώπιση γάτας όπου αφού αποφάσισαν να κρεμάσουν ένα κουδούνι στην ουρά της κανένα δεν αναλάμβανε να το εκτελέσει.
Τσακώνικα Αχαΐας

Ονομασία

Η ονομασία του οικισμού έχει γεωγραφικό πρόσημο και δηλώνει ότι η πρώτη οικογένεια-οικιστής, που ήρθε και εγκαταστάθηκε στην περιοχή το 1865 ως εργάτες σταφίδας, είχε καταγωγή από την περιοχή της Τσακωνιάς Κυνουρίας.
Ανάδραση

Ανάδραση (αγγλικά: feedback) ονομάζεται η ανατροφοδότηση της εξόδου ενός συστήματος στην είσοδο του. Τα συστήματα με βρόχο ανάδρασης είναι σημαντικά τόσο στη μαθηματική θεωρία αυτομάτου ελέγχου όσο και σε πολλά τεχνολογικά συστήματα. Η ανάδραση μπορεί να είναι είτε (συνηθέστερα) αρνητική ανάδραση, είτε (σπανιότερα) θετική ανάδραση.
Αρνητική ανάδραση έχουμε όταν το σήμα εξόδου y αφαιρείται από το σήμα εισόδου r με αποτέλεσμα είσοδο ελέγχου e που τείνει να αποκαταστήσει την ισορροπία, όποτε έχουμε απομάκρυνση της εξόδου από τη θέση ισορροπίας. Θετική ανάδραση έχουμε όταν η ανάδραση προστίθεται και ενισχύει οποιαδήποτε μεταβολή κατάστασης, για παράδειγμα αύξηση της εξόδου προστίθεται στην είσοδο και προκαλεί περαιτέρω αύξηση κοκ.
Στο σχήμα βλέπουμε ένα γενικό σχηματικό διάγραμμα συστήματος με βρόχο ανάδρασης. Μπορεί να αφορά οποιοδήποτε είδος συστήματος, για παράδειγμα ηλεκτρικό σύστημα, υδραυλικό σύστημα ή ακόμα και σχηματική αναπαράσταση τμήματος της λειτουργίας βιολογικού συστήματος, οικονομικού συστήματος κοκ. Το σύστημα χωρίς το βρόχο ανάδρασης απεικονίζεται από το κουτάκι Ρ. Ολόκληρο το διάγραμμα της εικόνας μαζί με τα κουτάκια F, C και τα σήματα ελέγχου r, e, u, και την τελική έξοδο του συστήματος y, που απεικονίζονται με βελάκια, είναι το σύστημα ελέγχου.

Παράδειγμα

Το Ρ είναι για παράδειγμα ένα απλό αυτοκίνητο. Ολόκληρο το διάγραμμα της εικόνας είναι ένα αυτοκίνητο με σύστημα ελέγχου ταχύτητας (cruise control). Η είσοδος u του συστήματος Ρ είναι η πεταλούδα (βαλβίδα) του γκαζιού. Η έξοδος y είναι η ταχύτητα του αυτοκινήτου. Αυτή επηρεάζεται κι από άλλες εισόδους που δεν φαίνονται στο σχήμα, όπως π.χ. η κλίση του αυτοκινητόδρομου. Ο αισθητήρας ταχύτητας αποτελεί τον βρόχο ανάδρασης F (feedback). Η επιθυμητή ταχύτητα είναι σταθερή και, αφού προσδιοριστεί από τον οδηγό, παραμένει σταθερή σε όλη την πορεία του ταξιδιού, αυτορρυθμιζόμενη από το σύστημα ελέγχου τόσο στα ανηφορικά όσο και στα κατηφορικά τμήματα του αυτοκινητόδρομου. Από το σήμα της επιθυμητής ταχύτητας r αφαιρείται (πρόκειται για αρνητική ανάδραση) το σήμα του αισθητήρα. Η διαφορά e πάει στον ελεγκτή C (controller) o οποίος ελέγχει και ρυθμίζει, αν χρειαστεί, το άνοιγμα της πεταλούδας γκαζιού.
Οι "πράξεις" αυτές, όπως για παράδειγμα η αφαίρεση δύο σημάτων, μπορεί να υλοποιούνται με ψηφιακά ή αναλογικά ηλεκτρικά κυκλώματα ή και με άλλες φυσικές διατάξεις (μηχανικές, υδραυλικές κ.ο.κ.).
Σαχαλίν Γιούζνο Σαχαλίνσκ (πετοσφαίριση)

Ιστορία

Η ομάδα βόλεϊ γυναικών «Σαχαλίν» ιδρύθηκε τον Σεπτέμβριο του 2012 και με απόφαση της Εκτελεστικής Επιτροπής του Πρωταθλήματος Ρωσίας, της δώθηκε η άδεια συμμετοχής στο πρωτάθλημα στη θέση της διαλυμένης ομάδας Σαμορόντοκ Χαμπάροφσκ («Самородок» Хабаровск). Πριν από αυτή, καμία από τις ομάδες της νήσου Σαχαλίνης δεν αγωνίστηκε ούτε στο Πρωτάθλημα ΕΣΣΔ, ούτε στο Πρωτάθλημα Ρωσίας στην πετοσφαίριση. Το καλοκαίρι του 2015 βόλεϊ συλλόγου τέθηκε στη δομή του επαγγελματικού αθλητικού συλλόγου «Σαχαλίν» (профессиональный спортивный клуб «Сахалин»).
Ευρωπαϊκό Πρωτάθλημα Στίβου 2012 – 400 μέτρα ανδρών

Τα 400 μέτρα Ανδρών του Ευρωπαϊκού Πρωταθλήματος Ανοιχτού Στίβου 2012 πραγματοποιήθηκαν στο Ολυμπιακό Στάδιο του Ελσίνκι στις 27, 28 και 29 Ιουνίου.
Πρόσωπο της χρονιάς (περιοδικό Time)

Το πρόσωπο της χρονιάς είναι το ετήσιο τεύχος του αμερικανικού ειδησεογραφικού περιοδικού Time που περιλαμβάνει το προφίλ ενός άνδρα, μιας γυναίκας ή ζευγαριού, ομάδας, ιδέας, τόπου ή μηχανής, το οποίο «για καλό ή για κακό, ...επηρέασε στο μεγαλύτερο βαθμό τις εξελίξεις την απερχόμενη χρονιά».

Ιστορία

Η παράδοση του να επιλέγεται o άντρας της χρονιάς (Man of the Year) ξεκίνησε το 1927, όταν οι εκδότες του Time σκέφτονταν τι θα έγραφαν σε μία εβδομάδα που είχε ελάχιστα αξιοσημείωτα γεγονότα. Πρωταρχικά, ήθελαν να αποζημιώσουν τους αναγνώστες γιατί δεν είχαν συμπεριλάβει τον Λίντμπεργκ σε άρθρο με αφορμή την πτήση που είχε κάνει. Στο τέλος της χρονιάς ανακήρυξαν τον Τσαρλς Λίντμπεργκ άντρα της χρονιάς. Η ονομασία άλλαξε το 1999 και έγινε πρόσωπο της χρονιάς (Person of the Year) σε μία προσπάθεια να αποφύγουν τον σεξισμό.
Χαρακτηριστικό είναι το γεγονός ότι από το 1927 κάθε Πρόεδρος των Η.Π.Α. έχει ανακηρυχθεί πρόσωπο της χρονιάς τουλάχιστον μία φορά, με εξαίρεση τους Κάλβιν Κούλιτζ, Χέρμπερτ Χούβερ και Τζέραλντ Φορντ.
Στις 31 Δεκεμβρίου του 1999 το Time ανακήρυξε τον Άλμπερτ Αϊνστάιν ως το πρόσωπο του αιώνα, με δεύτερο και τρίτο τους Φράνκλιν Ρούζβελτ και Μαχάτμα Γκάντι αντίστοιχα. .
Ο τίτλος πολλές φορές θεωρείται ως βραβείο, ωστόσο συχνά σχόλια στο ίδιο το περιοδικό υποστηρίζουν το αντίθετο. Πολλοί κάνουν λόγο για βραβείο, επειδή ο τίτλος έχει απονεμηθεί σε εξαίρετα πρόσωπα, ενώ έχουν αγνοηθεί πρόσωπα όπως ο Οσάμα μπιν Λάντεν. Ωστόσο, πρόσωπα όπως ο Αδόλφος Χίτλερ και ο Ιωσήφ Στάλιν, έχουν επίσης γίνει κάτοχοι του τίτλου.
Το 1979 η ανακήρυξη του Αγιατολάχ Χομεϊνί από το Time στον τίτλο αυτό, πυροδότησε αντιδράσεις. Από τότε το περιοδικό δεν ανακήρυξε αντιαμερικανικά πρόσωπα στον τίτλο.
Νυφίτσα

Χαρακτηριστικά

Έχει επίμηκες και λεπτό σώμα, μήκους περίπου 20-30 εκ. Έχει πεπλατυσμένο και στενό κεφάλι, με μεγάλα μαύρα μάτια, μεγάλα στρογγυλά αυτιά και μακρύ λαιμό. Τα άκρα της είναι κοντά αλλά ρωμαλαία, εφοδιασμένα με αιχμηρά και κοφτερά νύχια και το σώμα της καλύπτεται όλο το χρόνο από κοντό και απαλό τρίχωμα, το οποίο είναι καστανό στη ράχη και λευκό με καφέ κηλίδες στην κοιλιά. Στους βόρειους πληθυσμούς το τρίχωμα γίνεται τελείως λευκό κατά τη διάρκεια του χειμώνα. Διαθέτει πλήρη οδοντοστοιχία με τέσσερις ισχυρούς  κυνόδοντες. Αν αιχμαλωτισθεί σε μικρή ηλικία, μπορεί εύκολα να εξημερωθεί και να χρησιμοποιηθεί στο κυνήγι των ποντικών. Στην αρχαία Αθήνα ήταν οικόσιτο που αντικαταστάθηκε όμως με ένα νέο είδος που εισήχθηκε από την Αίγυπτο, τη γαλή δηλ. τη σημερινή γάτα γιατί εκκρίνουν ένα δύσοσμο υγρό λόγω πρωκτικών αδένων που διαθέτουν, το οποίο χρησιμοποιείται ως αμυντικός μηχανισμός.
Η νυφίτσα αναφέρεται πολλές φορές σε μύθους και παραδόσεις διαφόρων χωρών]]
Η νυφίτσα ζει σε ποικιλία ενδιαιτημάτων, όπως σε ανοιχτά δάση, λιβάδια, στέπες και ημιερημικές περιοχες. κατασκευάζει τη φωλιά της σε τρύπες του εδάφους ή σε κοιλότητες δέντρων. Είναι μοναχικό ζώο και δραστηριοποιείται κυρίως κατά τη διάρκεια της νύχτας. Η τροφή της αποτελείται κατά κανόνα από τρωκτικά. όταν αυτά σπανίζουν, τρέφεται με κουνέλια, αυγά, πούλια, έντομα, σαύρες κ.ά.. Επιτίθεται στα θύματά της δαγκώνοντάς τα με τους ισχυρούς της κυνόδοντες.

Αναπαραγωγή

Μπορεί να να αναπαράγεται σε όλη τη διάρκεια του χρόνου, αν και προτιμά την άνοιξη και το καλοκαίρι. Η κύηση διαρκεί έξι εβδομάδες  και ο αριθμός των μικρών κυμαίνεται από τέσσερα έως οκτώ.
1-φαινυλαιθανιμίνη

Από ακετοφαινόνη και αμμωνία

Με επίδραση αμμωνίας σε ακετοφαινόνη:

Συμπεριφορά βάσης

Παράγει άλατα με οξέα. Π.χ.:

Αναγωγή

Ανάγεται προς 1-φαινυλαιθαναμίνη:
Πατριάρχης Αντιοχείας Ιγνάτιος Δ΄

Βιογραφικά Στοιχεία

Γεννήθηκε στις 28 Αυγούστου 1920 στο Mhardey της Συρίας. Ανήκε σε ευσεβή ορθόδοξη αραβική οικογένεια και από νωρίς έδειξε κλίση για τα εκκλησιαστικά. Χειροτονήθηκε διάκονος ενώ σπούδαζε φιλολογία στη Βηρυτό. Το 1945 πήγε στο Παρίσι, όπου σπούδασε στο Θεολογικό Ινστιτούτο του Αγίου Σεργίου. Μετά την επιστροφή του στη Μέση Ανατολή, ίδρυσε την Ορθόδοξη Θεολογική Σχολή στο Balamand του Λιβάνου.
Το 1961 χειροτονήθηκε Επίσκοπος Παλμύρας και το 1970 εξελέγη Μητροπολίτης Λαοδικείας στη Συρία. Στις 2 Ιουλίου 1979 εξελέγη Πατριάρχης Αντιοχείας με το όνομα Ιγνάτιος Δ'.
Απεβίωσε στις 5 Δεκεμβρίου 2012 μετά από νοσηλεία σε νοσοκομείο του Λιβάνου.
2230 Γιουνάν

Φυσικά χαρακτηριστικά

Τα φυσικά χαρακτηριστικά του Γιουνάν είναι άγνωστα.
Τζόρτζιο Κιελίνι

Προσωπική ζωή

Τον Ιούλιο του 2014 ο Κιελίνι παντρεύτηκε την Καρολίνα Μπονιστάλι.
2-βουτίνιο

Με απόσπαση υδραλογόνων

Με απόσπαση δύο μορίων υδραλογόνου από 2,2-διαλοβουτάνιο, με χρήση υδροξειδίου του νατρίου (NaOH), παράγεται βουτίνιο-2:

Με απόσπαση αλογόνων

Με απόσπαση δύο μορίων αλογόνου από 2,2,3,3-τετρααλοβουτάνιο, με χρήση ψευδαργύρου (Zn), παράγεται βουτίνιο-2:

Αλογόνωση

Με επίδραση αλογόνου (X₂) (αλογόνωση) σε βουτίνιο-2 έχουμε προσθήκη στον τριπλό δεσμό. Παράγεται αρχικά 2,3-διαλοβουτένιο-2
και στη συνέχεια (με περίσσεια αλογόνου) 2,2,3,3-τετρααλοβουτάνιο.:

Υδραλογόνωση

Με προσθήκη υδραλογόνων (HX) (υδραλογόνωση) σε βουτίνιο-2 παράγεται αρχικά 2-αλοβουτένιο-2 και στη συνέχεια (με περίσσεια υδραλογόνου) 2,2-διαλοβουτάνιο.:

Υδροκυάνωση

Με προσθήκη υδροκυανίου (HCN) (υδροκυάνωση) σε βουτίνιο-2 παράγεται 2-μεθυλοπροπεν-2-νιτρίλιο:

Επίδραση πυκνού υπερμαγγανικού καλίου

Με επίδραση πυκνού διαλύματος υπερμαγγανικού καλίου (KMnO₄) παράγεται βουτανοδιόνη:

Προσθήκη αλκοολών

Με επίδραση αλκοόλης (ROH) σε βουτίνιο-2 παράγεται 2-αλκοξυβουτένιο-2:

Προσθήκη καρβονικών οξέων

Με επίδραση καρβονικών οξέων (RCOOH) σε βουτίνιο-2 παράγεται καρβονικός 1'-μεθυλοπροπεν-1'-υλεστέρας:

Οζονόλυση

Με επίδραση όζοντος (οζονόλυση) σε βουτίνιο-2 παράγεται αρχικά ασταθές οζονίδιο που τελικά διασπάται σε βουτανοδιόνη:
Γοδεφρείδος Α΄ της Βρετάνης

Βιογραφικά στοιχεία

Ο Γοδεφρείδος πήρε την ηγεμονία στη Βρεττάνη όταν υπήρχαν αρκετά προβλήματα, οι Μπλουά είχαν καταπατήσει την επικράτειά της και οι Βίκινγκς απειλούσαν τις ακτές της, έτσι έπρεπε να αποφασίσει εάν θα δεχθεί την προστασία που του προσέφερε το Ανζού.
Μέσα στο 996, όταν ήταν σε ηλικία δεκαέξι ετών περίπου, ο Γοδεφρείδος σύναψε δυναστική συμμαχία με τον Ριχάρδο Β΄ της Νορμανδίας, κάνοντας έναν διπλωματικό διπλό γάμο μεταξύ των δύο οίκων, δεχόμενος να νυμφευτεί την κόρη του Ριχάρδου και ο Ριχάρδος να νυμφευτεί την αδελφή του Γοδεφρείδου.
Ο Γοδεφρείδος πέθανε στις 20 Νοεμβρίου 1008, ενώ ταξίδευε για προσκύνημα στη Ρώμη.
Ισαβέλλα Β΄ της Ιερουσαλήμ

Ο γάμος της

Ο Φρειδερίκος Β' Χοενστάουφεν βασιλιάς της Γερμανίας και της Σικελίας-Νάπολης, αν και έστελνε κατά τη διάρκεια της Ε' Σταυροφορίας στρατό στην Ιερουσαλήμ, δεν μπόρεσε ο ίδιος να πάει, παρά τις προτροπές του πάπα Ονωρίου Γ', διότι ήθελε να εδραιώσει τη θέση του στη Γερμανία και τη Νότιο Ιταλία. Υποσχέθηκε να πάει μετά τη στέψη του, αλλά αν και ο πάπας τον έστεψε το 1220, δεν πήγε. Ο πάπας σχεδίαζε την επόμενη ΣΤ' Σταυροφορία και το 1223 στο Φερεντίνο (ΝΑ της Ρώμης) συναντήθηκε με τον Φρειδερίκο Β' και τον Ιωάννη ντε Μπριέν για να συζητήσουν πώς θα γίνει, αλλά ο Φρειδερίκος Β' απαίτησε να συνοδεύσει μόνο αν γίνει βασιλιάς της Ιερουσαλήμ. Ο μόνος τρόπος για να γίνει αυτό ήταν να νυμφευτεί την κόρη του Ιωάννη, Ισαβέλλα Β'. Ο πάπας και ο Ιωάννης συμφώνησαν και ο γάμος έγινε τον Αύγουστο του 1225 στην Άκρα με αντιπρόσωπο του Φρειδερίκου Β'. Έπειτα από μερικές ημέρες έγινε και η τελετή στέψης της Ισαβέλλας Β' ως βασίλισσας. Η Ισαβέλλα Β' και ο πατέρας της μπήκαν σε μία από τις 20 γαλέρες που είχε στείλει ο Φρειδερίκος Β' και ο στόλος τους μετέφερε στο Μπρίντιζι (Βρινδήσιο), όπου το Νοέμβριο έγινε ο γάμος στον καθεδρικό ναό. Ο γάμος έγινε με μεγαλοπρέπεια και οι πανηγυρισμοί συνεχίστηκαν στο κάστρο d' Oria. Ο Φρειδερίκος Β' θεώρησε τον εαυτό του βασιλιά της Ιερουσαλήμ και πήρε τις εξουσίες του Ιωάννη ντε Μπριέν, πράγμα που τον δυσαρέστησε. 
Όμως ο Φρειδερίκος Β' χρονοτριβούσε χωρίς να ξεκινά τη νέα ΣΤ' Σταυροφορία και όταν το 1227 ανέλαβε ο νέος Πάπας Γρηγόριος Θ΄, τον αφόρισε. Η Ισαβέλλα Β' κρατιόταν σε απομόνωση στην πρωτεύουσα της Σικελίας Παλέρμο, στο χαρέμι του Φρειδερίκου Β'. Το Νοέμβριο του 1226 γέννησε ένα παιδί, που απεβίωσε 9 μήνες μετά. Τον Σεπτέμβριο απέπλευσε επιτέλους ο Φρειδερίκος Β' από το Μπρίντιζι, αλλά ασθένησε στο πλοίο και σταμάτησε στο Οτράντο (Υδρούντα) ώσπου να γίνει καλά. Εν τω μεταξύ η Ισαβέλλα Β' γέννησε τον Απρίλιο του 1228 στην Αδρία τον Κορράδο και απεβίωσε. Ετάφη στη μητρόπολη της πόλης. Ο Φρειδερίκος Β' συνέχισε το ταξίδι του τον Ιούνιο. Στην Ιερουσαλήμ στέφθηκε βασιλιάς στο ναό του Παναγίου Τάφου το 1229 και συμφώνησε ειρήνη με τους Μουσουλμάνους. Άφησε τη βασιλεία στο γιο του και εκείνος κράτησε την αντιβασιλεία.
Μουσείο Αρχαίων, Βυζαντινών και Μεταβυζαντινών Οργάνων

Έκθεση

Στο μουσείο φιλοξενούνται όργανα που χρησιμοποιήθηκαν στον ελλαδικό χώρο από το 2.800 π.Χ. ως τις αρχές του 20ού αιώνα, τα οποία ανακατασκευάστηκαν, με τη βοήθεια του Αριστοτελείου Πανεπιστημίου Θεσσαλονίκης. Η ανακατασκευή τους έγινε με βάση φιλολογικές και εικαστικές μαρτυρίες. Τα όργανα συνοδεύονται από τις εικαστικές μαρτυρίες που υπάρχουν για το καθένα από αυτά, όπως αγγεία, ειδώλια , γλυπτά κλπ.

Τμήματα

Στις δράσεις του Μουσείου περιλάμβανεται η Οργανολογικής Έρευνας, για τη δημιουργία ενός παγκοσμίου corpus εικαστικών μαρτυριών (αγγεία, γλυπτά, τοιχογραφίες κ.λ.π.) που αναφέρονται ως ελληνικά μουσικά όργανα από την εποχή του χαλκού έως το 1830, όπως επίσης η συστηματική ηλεκτρονική καταγραφή των έργων που περιέχονται σε χειρόγραφους κώδικες του Αγίου Όρους, κρατικών βιβλιοθηκών και ιδιωτικών συλλόγων.
Πηνελόπη Πλάκα

Πρώτα Χρόνια

Γεννήθηκε στις 7 Νοεμβρίου 1991 στη Θεσσαλονίκη όπου και μεγάλωσε. Ο πατέρας της, Αργύρης, είναι χρυσοχόος ενώ η μητέρα της, Μάρθα, δικηγόρος. Έχει έναν μικρότερο αδελφό και δύο μεγαλύτερες ετεροθαλείς αδελφές. Η καταγωγή της είναι από το Άδενδρο Θεσσαλονίκης και την Κοζάνη. Φοίτησε σε εκκλησιαστικό σχολείο θηλέων και έπειτα πέρασε στο παιδαγωγικό τμήμα νηπιαγωγών του Πανεπιστημίου Ιωαννίνων, από το οποίο δεν έχει αποφοιτήσει λόγω της ενασχόλησης της με την υποκριτική. Σε ηλικία 19 ετών, εγκαταστάθηκε στην Αθήνα και σπούδασε στη δραματική σχολή της Μαίρης Βογιατζή-Τράγκα.

Τηλεόραση

Έκανε το τηλεοπτικό της ντεμπούτο στις αρχές του 2012, με τον πρωταγωνιστικό ρόλο της Ζωής στη δραματική σειρά του ΑΝΤ1, «Είναι Στιγμές» (σε σκηνοθεσία Γιάννη Βασιλειάδη και Στράτου Μαρκίδη). Για το συγκεκριμένο ρόλο πέρασε από οντισιόν το καλοκαίρι του 2011 και επιλέχθηκε ανάμεσα σε 1.800 υποψήφιες. Μετά το τέλος της σειράς, συμμετείχε στο reality μαγειρικής του MEGA, «Dr. Cook» ως διαγωνιζόμενη. Τη σεζόν 2013-2014 είχε βασικό ρόλο στη κωμική σειρά του MEGA, «Με τα παντελόνια κάτω» (σε σκηνοθεσία Βασίλη Θωμόπουλου) όπου συνεργάστηκε με ηθοποιούς όπως Κώστας Βουτσάς, Ιεροκλής Μιχαηλίδης και Αριέττα Μουτούση μεταξύ άλλων.
Από τον Οκτώβριο 2014 μέχρι το καλοκαίρι του 2017 συμμετείχε ως Γκέλυ στη σειρά του ΑΝΤ1, «Οι Συμμαθητές»  (σε σκηνοθεσία Βασίλη Θωμόπουλου), ενσαρκώνοντας τη κόρη του Παύλου Χαϊκάλη και της Χριστίνας Τσάφου. Στις αρχές του 2018, συμμετείχε στην εκπομπή «Στη φωλιά των Κου-Κου» στη στήλη της αστρολογίας, παίζοντας με τον Κρατερό Κατσούλη κάποια σκετσάκια. Τη σεζόν 2018-2019 πρωταγωνιστεί στη κωμική σειρά του ΑΝΤ1, «Πέτα τη φριτέζα» (σε σκηνοθεσία Ανδρέα Μορφονιού).

Θέατρο - Κινηματογράφος

Το θεατρικό της ντεμπούτο έγινε μέσα από την παράσταση του Χάρη Ρώμα, «Είδα το Χάρη με τα μάτια μου» που ανέβηκε τη σεζόν 2012-2013 στο Θέατρο Αμιράλ, ενώ έπειτα πραγματοποιήθηκε περιοδεία σε Αμερική και Αυστραλία. Ακολούθησαν οι παραστάσεις «Δεν πετάω, δεν πετάω» (καλοκαίρι 2014, Θέατρο Αθηνά), «Δεν θα με τρελάνεις εσύ εμένα» (2014-2015, Θέατρο Αθηνά), «Άντρες έτοιμοι για όλα» (2015-2016, Θέατρο Λαμπέτη), «Όταν σβήνουν τα φώτα» (2016-2017, Θέατρο Πειραιώς 131) και «Άγρια Δύση» (καλοκαίρι 2018, περιοδεία).
Στον κινηματογράφο, έκανε το ντεμπούτο της το 2012, με την ταινία του Νίκου Κούνδουρου, «Το πλοίο» ενώ το 2015, πρωταγωνίστησε στο remake της ταινίας «Ο Κλέαρχος, η Μαρίνα και ο κοντός», της οποίας τα γυρίσματα έγιναν στη Κωνσταντινούπολη.
Λεονίντ Μπούριακ

Βιογραφικό

Ο Μπούριακ γεννήθηκε στις 10 Ιουλίου του 1953 στην Οδησσό και ξεκίνησε την καριέρα του το 1971 από την ΦΚ Τσερνομόρετς Οδησσού. Αγωνιζόταν στο χώρο της μεσαίας γραμμής. Το 1973 μεταγγράφηκε στην ΦΚ Ντιναμό Κιέβου στην οποία έμεινε για δέκα χρόνια, καταφέρνοντας να γίνει ένας από τους σημαντικότερους ποδοσφαιριστές του συλλόγου, βοηθώντας τα την Ντιναμό στην κατάκτηση πολλών και σημαντικών τροπαίων, με αποκορύφωμα την κατάκτηση του Κυπέλλου Κυπελλούχων του 1975.
Στη συνέχεια αγωνίστηκε στις Τορπέντο Μόσχας και Μέταλιστ Χάρκιβ για να κλείσει την καριέρα του στα γήπεδα της Φινλανδίας με τις KPT-85 και VanPa.
Με την Εθνική της Σοβιετικής Ένωσης αγωνίστηκε από το 1972 μέχρι το 1983 συνολικά 53 φορές πετυχαίνοντας 10 τέρματα. Ήταν μάλιστα μέλος της ομάδας που συμμετείχε στο Μουντιάλ του 1982.
Μετά το τέλος της ποδοσφαιρικής του καριέρας συνέχισε από τη θέση του προπονητή,με κυριότερες ομάδες τις Τσερνομόρετς (1994-98), ΦΚ Ντιναμό Κιέβου (2005) αλλά και την Εθνική Ουκρανίας (1995-2005), ενώ  κατέχει τη θέση του τεχνικού διευθυντή της ΦΚ Ντιναμό Κιέβου.
Philomena

Πλοκή

Η Φιλομένα Λι έμεινε έγκυος όταν ήταν έφηβη, το 1952 στην Ιρλανδία. Αναγκάστησε να πάει να ζήσει σε ένα μοναστήρι και γρήγορα οι καλόγριες της πήραν το παιδί και το έδωσαν για υιοθεσία στην Αμερική. Η Φιλομένα πέρασε τα επόμενα πενήντα χρόνια της ζωής της ψάχνοντας μάταια το γιο της. Μια μέρα θα συναντήσει τον Μάρτιν Σίξσμιθ, ένα δημοσιογράφο. Ο Μάρτιν συγκλονισμένος από την ιστορία της θα τη βοηθήσει να βρει το γιο της. Μαζί ταξιδεύουν στην Αμερική όπου θα ανακαλύψουν τη συγκλονιστική ιστορία του γιου της ενώ ταυτόχρονα μεταξύ τους αναπτύσσεται μία απροσδόκητη φιλία.

Box office

Στις Ηνωμένες Πολιτείες η ταινία Philomena έκανε άνοιγμα τριημέρου στην 8η θέση με 3,6 εκατομμύρια δολάρια και συνολικά συγκέντρωσε 37,7 εκατομμύρια δολάρια. Στο Ηνωμένο Βασίλειο έκανε άνοιγμα τριημέρου με 1,4 εκατομμύρια λίρες ενώ οι συνολικές εισπράξεις έφτασαν τα 11,7 εκατομμύρια λίρες. Στον υπόλοιπο κόσμο συγκέντρωσε 62,4 εκατομμύρια δολάρια και παγκοσμίες απέφερε 100,1 εκατομμύρια δολάρια.
Ρατζαστάν

Ιστορία

Η Ρατζαστάν θεωρείται ως η χώρα των πριγκίπων μιας και εκεί υπήρξε η δυναστεία των Ρατζπούτς (ρατζ=πρίγκιπας). Κατά το Μεσαίωνα ανοικοδομήθηκαν κάστρα και παλάτια τα οποία σήμερα έχουν μετατραπεί σε μουσεία αλλά και σε ξενοδοχεία. Οι Ραζπούτς ήταν μια φυλή πολεμιστών η οποία εμφανίστηκε τον 6ο και 7ο αιώνα και αποτελούνταν από ιθαγενείς αλλά και ξένους κατακτητές (όπως οι Χούνοι). Η λέξη Ραζπούτς είναι παραλλαγή της λέξης Ραζ Πούτρα που σημαίνει οι υιοί των πριγκίπων. Η φυλή των Ραζπούτς δεν διατήρησε αδελφικές σχέσεις και ο κάθε αρχηγός διατηρούσε διαφορετική πολιτική στην περιοχή που διοικούσε. Αυτό οδήγησε σε πολλές εμφύλιες διαμάχες.
Οι ινδικής καταγωγής Ραζπούτς αμύνθηκαν στις επιδρομές των μωαμεθανών κατακτητών Μουγκάλ από δυτικά και των Ινδών Μαράτα από το νότο. Οι σχέσεις των Ραζπούτς με τους Μουγκάλ άλλαξαν όταν ο Μουγκάλ κατακτητής Ακμπάρ παντρεύτηκε την Τζοντχαμπάι, κόρη του διοικητή της περιοχής του Τζαϊπούρ Ράτζα Μπιχάρ Μαλ (πριγκίπισσα Κατστσβάχα Ρατζπούτ) με την οποία έκανε τον πρώτο υιό του τον Τζαχανγκίρ. Στην συνέχεια ο Τζαχανγκίρ έγινε αυτοκράτορας των Μουγκάλ και πήρε άλλη μια νύφη, την Κατστσβάχα Ρατζπούτ. Αυτοί οι γάμοι οδήγησαν σε ειρήνη και ευημερία την περιοχή.
Πολλοί Ραζπούτς από την περιοχή Μεβάρ φοβήθηκαν με τους γάμους αυτούς, και το είδαν ως ένας είδος συνθηκολόγησης στον ιμπεριαλισμό των Μουγκάλ. Οι Άγγλοι αυτό το εκμεταλλεύτηκαν και πρότειναν μια συνθήκη με την οποία εδραιώθηκε ο βρετανικός έλεγχος στη Ρατζαστάν.
Κύπελλο Ερασιτεχνικών Ομάδων Ε.Π.Σ. 2015–16

Φάση ομίλων

Διεξάγονται μονοί αγώνες της μορφής νοκ-άουτ.
Σεργκέι Ιβανόβιτς Μοσίν

Πρώτα χρόνια

Ο Μοσίν γεννήθηκε στο Ραμόν της περιφέρειας Βορόνεζ το 1849. Μπήκε στη στρατιωτική ακαδημία σε ηλικία 12 ετών, όπου διέπρεψε ως στρατιώτης. Το 1867, μπήκε στο Στρατιωτικό Γυμνάσιο Αλεξαντροφσκόε στη Μόσχα. Φεύγοντας από κει το 1870, αποφάσισε να πάει στο πυροβολικό τμήμα και μεταφέρθηκε στην Ακαδημία Mikhailovskoye Πυροβολικού. Αποφοίτησε το 1875 και μεταφέρθηκε στην οπλοστάσιο της Τούλα, όπου έγινε η επικεφαλής του τμήματος κατεργασίας.

Μοσίν-Ναγκάντ

Ήταν στην Τούλα όπου ο Μοσίν ξεκίνησε την καριέρα του ως σχεδιαστής όπλων στην αρχή φτιάχνοντας βελτιώσεις για το Μπέρνταν ΙΙ και αργότερα με τη συνεργασία με την Ναγκάντ να σχεδιάσει το τουφέκι τριών γραμμών του έτους 1891. Ο Μοσίν τελικά ανήλθε στο βαθμό του συνταγματάρχη και διορίστηκε ως διευθυντής του οπλοστασίου Σεστρόρετσκ.ref>Barker, A. J.. John Walter (1971). Russian infantry weapons of World War II; Illustrated histories of twentieth century arms. Arco Pub. Co., σελ. 15.</ref> πέθανε στις 8 Φεβρουαρίου του 1902 και θάφτηκε στην Τούλα.
Μεσογειακοί Αγώνες 2001

Οι ΧΙV Μεσογειακοί Αγώνες διεξήχθησαν στην Τύνιδα της Τυνησίας από τις 2 ως τις 15 Σεπτεμβρίου 2001. Συμμετείχαν 3.041 αθλητές, που ήταν νέο ρεκόρ στην ιστορία των αγώνων και οφειλόταν στην αύξηση του αριθμού των αθλητριών. Μετείχαν 2.002 άνδρες και 1.039 γυναίκες από 23 χώρες της Μεσογείου σε 24 αθλήματα.